Yle Radio 1

Yle Radio 1 (vuoteen 2003 (Radio) Ylen Ykkönen, vuoteen 2012 YLE Radio 1) on vuoden 1990 radiouudistuksessa toimintansa aloittanut valtakunnallinen Yleisradion radiokanava. Suomen ainoan radiokanavan (1926–1963), yleisohjelman (1963–1985) ja 1-verkon (1985–1990) jatkajana Yle Radio 1 on kulttuurin, asiapuheen ja radiodraaman (kuunnelmat) sekä klassisen musiikin, jazzin ja kansanmusiikin kanava. Öisin kanavalla esitetään klassista musiikkia ohjelmassa Yöklassinen.

 Ohjelmisto 
Vuoden 2024 alkuun asti kanava hyödynsi automaattilähettämisteknologiaa säännöllisesti vain Yöklassinen-ohjelman toteuttamisessa. Nykyisin myös muita valikoituja ohjelmakaavion osuuksia (ks. taulukko alla, kohdat merkitty nimellä automaatti) lähetetään ilman simultaania juontamista. Näiden osuuksien väliset lyhyet esittelyjuonnot toteutetaan etukäteistallennuksina.

2020-luvun puolivälissä kanavan tyyliin tehtiin monia muitakin muutoksia. Asiallisista radiokuulutuksista luovuttiin ja siirryttiin käyttämään juontajia, jotka osin samoja henkilöitä kuin entiset kuuluttajat. He jutustelevat kuulijoille ja keskenään entistä puhekielisemmin muiden radiokanavien tapaan. Myös jotkin toimitetut ohjelmat korvattiin jutustelevalla lähetysvirralla, kuten Radio Suomi -kanavalle siirretty arkiaamujen Ykkösaamu. Näissä musiikki on klassisen sijaan ”populaarimusiikin helmiä”, hieman Muistojen bulevardin tapaan. Klassinen kattaus (entinen Klassista kahteen) korvattiin vuoden 2025 alusta Radio 1:n iltapäivällä, jossa soivat ”kevyt jazz, etno ja populaarimusiikin helmet”. Muutokset närkästyttivät monia kuulijoita niin, että syksyllä 2025 alettiin kerätä kansalaisadressia kanavan muutosten perumiseksi. Yle Radio 1:n kuulijamäärä eli viikkotavoittavuus on laskenut  muutosten jälkeen, ja eräät toimittajat ovat irtisanoutuneet.

 Ohjelmakaavio 
Uutislähetykset ja muut kaikkein lyhimmät ohjelmat on jätetty selkeyden vuoksi pois tästä kaaviosta, joka kuvaa alkuvuoden 2026 ohjelmistoa. 
MATIKETOPELASU 0.00 YöklassinenYöklassinen 1.00 2.00 3.00 4.00 5.00 6.006.30Hartaita säveliä, Aamuhartaus 7.00 Aamusoittoautomaattiautomaatti 8.00lähetysvirtaosio Hartaita säveliä, Aamuhartaus8.40Maailman tärkein pieni asia 9.00 Muistojen bulevardi 10.00 Virtasen taloushistoria Sari Valto Havaintoja muutoksesta Marko Gustafsson Kalle Haatanen Maailmanpolitiikan arkipäivää ev.lut. jumalanpalvelus 11.00 Välilevyjä Klasariparatiisi Epäilyttävän uutta Narrin aamulaulu Virtasen taloushistoria (uusinta) Muistojen bulevardi Klassinen kattaus 12.00 Elävä historia vaihtuvia sarjoja vaihtuvia sarjoja Maailma tarinoina Tiedeykkönen Maailma tarinoina (uusinta) Elävä historia (uusinta) 12.30Aristoteleen kantapää 13.00 PolitiikkaradioNäistä levyistä en luovu (uusinta)Välilevyjä (uusinta)13.30lähetysvirtaosio 14.00 Kalle Haatanen (uusinta) Uudet levyt 15.00 Kulttuuriykkönen Radioteatteri Radioteatteri 15.30 Aristoteleen kantapää (uusinta) 16.00 Faunin iltapäivä 17.00 Uutispodcast Marko Gustafsson (uusinta) automaatti 17.35Keinuva talo Kissankehto Jazzklubi Tuuli Saksalan keidasNäistä levyistä en luovu 18.00 Iltahartaus 18.10 Lauantain toivotut levyt 18.35 Hengellisen musiikin toivekonsertti Hartaita säveliä 18.50 Iltahartaus 19.00 vaihtuvia sarjoja Radioteatterikonsertteja vaihtuvia sarjoja 20.00vaihtuvia sarjoja 21.00automaatti 23.40 Yöklassinen
 Esimerkkejä Yle Radio 1:n tunnetuimmista ohjelmista 
 Aristoteleen kantapää (2006–)
 Klasariparatiisi (2012–)
 Kulttuuriykkönen (2018–)
 Kuusi kuvaa (2014–2024)
 Lauantain toivotut levyt (1935–)
 Maailmanpolitiikan arkipäivää (1964–)
 Muistojen bulevardi (2012–)
 Nuntii Latini (1989–2019)
 Näistä levyistä en luovu
 Politiikkaradio (2022–)
 Riston Valinta (2007–2025)
 Sävel on vapaa (1970–)
 Turun tuomiokirkon kello lyö 12 (1944–)
 Tämän runon haluaisin kuulla (1967–)
 Virtasen taloushistoria (2021–)
 Ykkösaamu (2003–2025)
 Yle News (1999–)

 Teemoitetut kesäohjelmistot 
Vuosina 2005–2024 Yle Radio 1:ssä oli vaihtuva kesäteema:

 2005: Punainen heinäkuu (Neuvostoliitto)
 2006: Pakollinen heinäkuu (suomenruotsalaisuus)
 2007: Jumalainen heinäkuu
 2008: Isänmaiden heinäkuu
 2009: Haastava heinäkuu
 2010: Karjalainen heinäkuu
 2011: Turkulainen heinäkuu
 2012: Murhaava heinäkuu 
 2013: Romantiikan heinäkuu
 2014: Naisen heinäkuu
 2015: Itämeren heinäkuu
 2016: Keskiajan heinäkuu
 2017: Toivon heinäkuu
 2018: Itämainen heinäkuu
 2019: Uuden maailman heinäkuu
 2020: Afrikkalainen heinäkuu
 2021: Latinalaisen Amerikan heinäkuu
 2022: Tulevaisuuksien kesä
 2023: Juurien kesä
 2024: Espanjalainen kesä
 2025: Rahaviikko (kutistettu versio vanhanmallisesta teemakuukaudesta) 30.6.–6.7.

 Lähteet 

 Aiheesta muualla 
 Yle Radio 1:n kotisivut

*
Luokka:Vuonna 1990 perustetut radioasemat